LISAUN 14
Tanbasá mak Maromak uza organizasaun ida?
1. Tanbasá mak Maromak organiza Israel antigu?
Maromak organiza Abraão nia bei-oan sira atu sai nasaun ida neʼebé nia bolu nasaun “Israel”. Nia fó ba nasaun neʼe ukun-fuan sira no knaar espesiál atu proteje Ninia Liafuan no adorasaun neʼebé loos. (Salmo [Mazmur] 147:19, 20) Tan neʼe, ema husi nasaun sira seluk bele hetan bensaun liuhusi nasaun Israel.
Maromak hili ema Israel atu sai ninia testemuña sira. Ema Israel nia istória hatudu oinsá ema bele hetan buat diʼak hodi halo tuir Maromak nia ukun-fuan sira. (Deuteronômio [Ulangan] 4:6) Liuhusi ema Israel, ema seluk iha tempu neʼebá bele aprende kona-ba Maromak neʼebé loos no hakbesik ba nia.
2. Tanbasá mak ema kristaun neʼebé loos organiza an?
Ikusmai, nasaun Israel la halo tuir tan Maromak Jeová, no nia troka nasaun neʼe ho kongregasaun kristaun. (Mateus 21:43; 23:37, 38) Ohin loron, ema kristaun neʼebé loos mak Jeová nia testemuña sira, laʼós ema Israel.
Jesus organiza ninia dixípulu sira atu haklaken no hanorin ema husi nasaun hotu. (Mateus 10:7, 11; 24:14; 28:19, 20) Tanba mundu aat neʼe besik ona atu ramata, lakleur tan serbisu haklaken neʼe mós sei ramata. Agora daudauk, Jeová halibur ema barak husi nasaun hotu atu adora nia iha dalan neʼebé loos. (Apokalipse 7:9, 10) Maromak organiza ema kristaun neʼebé loos atu ajuda malu no fó laran-manas ba malu. Iha mundu tomak, sira simu informasaun neʼebé hanesan husi Bíblia iha sira-nia reuniaun sira.
3. Oinsá mak Testemuña ba Jeová hahú?
Testemuña ba Jeová nia organizasaun komesa maizumenus iha tinan 1870. Ema balu neʼebé estuda Bíblia komesa atu buka-hetan lia-loos husi Bíblia neʼebé ema halakon. Sira hatene katak Jesus organiza kongregasaun kristaun iha tempu uluk atu haklaken, tan neʼe sira komesa atu haklaken kona-ba Maromak nia Ukun iha mundu tomak. Iha tinan 1931 sira hanaran sira-nia an nuʼudar Testemuña ba Jeová.
4. Oinsá mak Testemuña ba Jeová organiza an?
Iha apóstolu sira-nia tempu, iha grupu administradór neʼebé ajuda kongregasaun sira. Sira halo tuir Jesus nuʼudar kongregasaun nia Ulun. (Apostolu 16:4, 5) Hanesan iha tempu uluk, ohin loron mós iha katuas balu neʼebé iha esperiénsia barak neʼebé sai nuʼudar Grupu Administradór. Grupu neʼe tau matan ba Testemuña ba Jeová sira-nia sukursál sira neʼebé tradús, halo no fahe livru sira kona-ba Bíblia iha língua 600 liu. Hodi halo nuneʼe, Grupu Administradór bele dirije kongregasaun hamutuk 100.000 liu iha mundu tomak no fó laran-manas ba sira. Iha kongregasaun ida-idak, mane balu neʼebé kumpre kritériu bele serbí nuʼudar katuas. Katuas sira-neʼe tau matan ba Maromak nia bibi sira ho domin.
Testemuña ba Jeová organiza an atu haklaken liafuan diʼak no atu hanorin ema. Hanesan apóstolu sira, sira haklaken husi uma ba uma. (Apostolu 20:20) Sira mós gosta atu estuda Bíblia ho ema neʼebé hakarak aprende lia-loos. Maibé, Testemuña ba Jeová la hanesan organizasaun seluk, sira hanesan família neʼebé iha Aman ida neʼebé diʼak. Sira hanesan maun-alin neʼebé hanoin malu. (2 Tesalonika 1:3) Sira sai nuʼudar família neʼebé kontente liu tanba sira organiza an atu ajuda ema seluk no atu halo kontente Maromak.
Aprende liután
Tuir Loloos, Saida mak Bíblia Hanorin?
Hela nafatin iha Maromak nia domin
Oinsá mak ita bele hatudu ita-nia domin no agradese ba buat hotu neʼebé Maromak halo ona ba ita?
SÉ MAK HALO JEOVÁ NIA HAKARAK OHIN LORON?
Testemuña ba Jeová ema hanesan saida?
Testemuña ba Jeová naʼin-hira mak Ita rasik koñese? Saida deʼit mak Ita hatene kona-ba ami?
est_Latn kea_Latn kea_Latn pag_Latn ssw_Latn luo_Latn lus_Latn kea_Latn kea_Latn kea_Latn hat_Latn kea_Latn kea_Latn hun_Latn mos_Latn epo_Latn hau_Latn lus_Latn kea_Latn hau_Latn